paragraph_text: Between the Buttons je album The Rolling Stonesa izdan početkom 1967. godine. Poput Aftermatha, i Between the Buttons ima razlike u popisu pjesama u verzijama za britansko i američko tržište. Na izdanju za britansko tržište se nisu nalazile pjesme sa singla "Let's Spend the Night Together/Ruby Tuesday", jer je tada, u britanskoj izdavačkoj industriji, bilo uobičajeno da se singlovi ne nalaze na albumu. To je bio i posljednji album na kojem je produkciju odradio Andrew Loog Oldham.